Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A távhőszolgáltatásról szóló 1998. évi XVIII. törvény
Paragraph Index: 417

35. § (2) bekezdése meghatározza azokat a feltételeket, amelyek teljesülése mellett a fogyasztó 30 napos felmondási határidővel a Közüzemi Szabályzatban meghatározott módon és időre felmondhatja a közüzemi szerződést. A Hőszolgáltató, túllépve a rá vonatkozó jogszabályok kereteit, a távfűtőrendszerből jogellenesen kiváló fogyasztók szerződésszegésének kérdésében akart igazságot tenni, holott ez polgári peres eljárásra tartozik. Intézkedését motiválta az a szándék is, hogy megakadályozza a rendszerről való további kilépést. Sem a távfűtési törvény, sem a kormányrendelet, sem az önkormányzat rendelete nem hatalmazza fel a hőszolgáltatót arra, hogy a szolgáltatásból engedéllyel vagy anélkül kilépő tulajdonostól az alapdíj meghatározott%-át követelje. Erre a közösséget igyekezett rábírni azzal, hogy felmondta a karbantartási szerződést. A hatályos jogszabályok szerint a Hőszolgáltató nem köteles a fogyasztói rendszert karbantartani, és a fogyasztók sem kötelezhetők arra, hogy ezt a karbantartási munkát a Hősszolgáltatóval végeztessék el. A karbantartást bármely ezzel foglalkozó kisiparos vagy vállalkozás elvégezheti. A dunaújvárosi távhőszolgáltatás terén kialakult helyzetből következik az a megállapítás, hogy a közüzemi szerződések felmondására vonatkozó szabályoknak a konkrét esetekre való alkalmazásához szükség volna a távhőszolgáltatásról szóló törvény végrehajtási rendeletére. Bár a törvény 1998. június 21-én hatályba lépett, az említett kormányrendelet még nem jelent meg. A kormányrendelet és a távfűtési közüzemi szabályzat pontosabb eligazítást adna a fogyasztónak és a szolgáltatónak egyaránt a jogkövető magatartáshoz. Az említett jogszabály hiánya és az önkormányzat rendeletének az alapdíjkedvezményre vonatkozó rendelkezése a jogbiztonsághoz való joggal és a diszkrimináció tilalmával öszszefüggésben visszásságot okozott, ezért az országgyűlési

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes